system
Răspunde în limba română, în stilul Wikipedia, cat mai corect gramatical.
user
Spune-mi tot ce știi despre Leonid Dimov.
assistant
Leonid Dimov (n. 11 ianuarie 1926, Ismail, Basarabia – d. 5 decembrie 1987, București) a fost un poet și traducător român, cu rădăcini evreiești, unul dintre precursorii Postmodernismului românesc, membru marcant al grupului onirist.

Biografie

Viață de familie 
A fost fiul Nadejdei Dimov, fiică de învățător și nepoată de preot basarabean de origine bulgară, și al lui Naum Mordcovici, fiul unui comerciant evreu de caviar (necesita citare). Numele Dimov îl ia în 1941, când, pentru a-l proteja de persecuția antisemită, Nadia îi intentează proces de paternitate lui Naum, proces în urma căruia Leonid e declarat fiu natural, modificându-i-se numele în certificatul de naștere.. Rădăcinile evreiești, odată conștientizate, i-au pricinuit lui Dimov grele complexe de inferioritate, făcându-l în tinerețe să se identifice cu ideologia antisemită legionară.

A absolvit Colegiul „Sfântul Sava” din București, 1944, continuând cu studii (trei ani) la Facultatea de Filologie din București, facultate pe care a abandonat-o, însă. La fel a studiat 3 ani de zile biologia, fără a-și lua licența. A mai studiat în paralel, câte un an sau doi, dreptul, teologia și matematica.

Căsătorit de două ori, prima dată, în 1948, cu Lucia Salam (cu care are un copil, Tatiana, n. 1952), iar a doua oară, în 1959, cu Ana-Marina Voinescu (pe a cărei fiică, Ileana - tatăl fiind Teodor Pîcă - o va înfia).

Viață profesională 
A fost redactor al revistei România literară.

În 1959 îl cunoaște pe Dumitru Țepeneag, alături de care a teoretizat onirismul estetic. Grupul oniric i-a inclus pe Emil Brumaru, Sorin Titel, Virgil Mazilescu, Daniel Turcea, Iulian Neacșu, Florin Gabrea, Vintilă Ivănceanu.

În 1971, după Tezele din iulie, presiunea cenzurii se resimte acut și grupul se destramă, unii dintre membri plecând în exil (Țepeneag, Gabrea, Ivănceanu), alții retrăgându-se din zona vizibilă a lumii culturale (Dimov, Mazilescu, Turcea, Titel).

Relația apropiată a lui Dimov cu Țepeneag și apartenența la Grupul oniric l-a adus pe poet în atenția Securității, care l-a urmărit ani de-a rândul, după cum o dovedesc documentele din arhiva CNSAS.

Dimov a murit în urma unui stop cardiac; este înmormântat la Cimitirul Șerban-Vodă (Bellu).

Opere

Volume și antologii 
 Versuri, Editura pentru Literatură, București, 1966 (copertă de El. Mărgineanu)
 Pe malul Stixului, Editura Tineretului, București, 1968
 7 poeme, Editura pentru Literatură, București, 1968
 Carte de vise, Editura pentru Literatură, București, 1969 (conține ciclurile Hipnagogice, 7 proze, La capătul somnului și Poeme de veghe)
 Semne cerești. Rondeluri, Cartea Românească, București, 1970
 Eleusis, Cartea Românească, București, 1970 (cu ilustrații de Florin Pucă)
 Deschideri, Cartea Românească, București, 1972 (copertă de Harry Guttman)
 A.B.C., Cartea Românească, București, 1973
 Amintiri, Cartea Românească, București, 1973 (colaborare cu Mircea Ivănescu și Florin Pucă)
 La capăt, Editura Eminescu, București, 1974
 Litanii pentru Horia, Editura Dacia, Cluj-Napoca, 1975
 Dialectica vârstelor, Cartea Românească, București, 1977
 Tinerețe fără bătrânețe. Basm (după Petre Ispirescu și nu prea), Editura Albatros, București, 1978
 Spectacol, Cartea Românească, București, 1979 (cu ilustrații de Florin Pucă)
 Texte, Colecția "Cele mai frumoase poezii", Editura Albatros, București, 1980 (prefață de Mircea Iorgulescu)
 Veșnica reîntoarcere, Cartea Românească, București, 1982

Ediții postume 
 Carte de vise, Editura Eminescu, București, 1991 (selecție și îngrijirea textului de Marina Dimov)
 Baia, Colecția "Poeți români contemporani", Editura Eminescu, București, 1995 (selecție de Marina Dimo și copertă de Daniel Nicolescu)
 Carte de vise, Colecția "Biblioteca școlarului", Editura Litera, Chișinău, 1997 (copertă de Isai Cârmu)
 Momentul oniric, Cartea Românească, București]], 1997 (texte teoretice de Dimov și Dumitru Țepeneag strânse de Corin Braga; copertă de Tudor Jebeleanu)
 Versuri, Editura Gramar, București, 2000 (ediție îngrijită, postfață, tabel cronologic și referințe critice de Nicolae Bârna)
 Scrisori de dragoste (1943-1954), Colecția "Ego-grafii", Editura Polirom, București, 2003 (corespondență; ediție îngrijită, studiu introductiv, bibliografie, notă asupra ediției și note de Corin Braga)
 Pe malul Styxului, Colecția "Ediții definitive. Scriitori români. Patrimoniu", Editura Vinea, București, 2003 (ediție realizată de Nicolae Tzone și prefațată de Gheorghe Grigurcu)
 Poezii (carte la borcan), Editura Humanitas, București, 2003
 Opere. Vol. 1, Colecția "Biblioteca românească. Poezie", Editura Paralela 45, Pitești, 2006 (prefață de Ion Bogdan Lefter)
 Onirismul estetic. Antologie de texte teoretice, Nedea Print, Curtea Veche, București, 2007 (interpretări critice și prefață de Marian Victor Buciu)

Traduceri 
A tradus din Marcel Raymond, Pierre Daix, Hugo Friedrich, Curzio Malaparte, Giambattista Marino, Gerard de Nerval, Andrei Belîi, Mihail Lermontov etc.

Premii și distincții 
 Premiul Uniunii Scriitorilor pentru traducere (1979)
 Premiul Asociației Scriitorilor din București pentru poezie (1968, 1977, 1982)

Opinii critice 

Ov. S Crohmălniceanu, Dialectica ideilor, Cronică la Dialectica vârstelor

Florin Manolescu
                     

Nicolae Manolescu, în România literară, nr. 21/ 1979, cronică la volumul „Spectacol”

Nicolae Manolescu, Istoria literaturii române pe înțelesul celor care citesc, p. 237

Note

Bibliografie 
 Luminița Corneanu, Leonid Dimov. Un oniric în Turnul Babel, București, Editura Cartea Românească, 2014 
 Alina Ioana Bako, Dinamica imaginarului poetic.Grupul oniric românesc, Cluj, Editura Eikon, 2012, Domeniu: Critică literară
 Alina Ioana Bako, Voies et voix de l'imaginaire roumain: Le groupe des poètes oniriques, Editions universitaires europeennes EUE, 2012
 Dan Gradinaru, Dimov, Editura Nord Sud, 2014

Legături externe 
 Dan C.Mihăilescu Ultraînvierea lui Dimov, Ziarul financiar, 27 ianuarie 2004
 Luminița Corneanu, Posteritatea lui Leonid Dimov , în "România literară", nr. 19 din mai 2014

Nașteri în 1926
Nașteri pe 11 ianuarie
Decese în 1987
Decese pe 5 decembrie
Avangarda artistică românească
Bulgari basarabeni
Decese prin stop cardiac
Evrei din Basarabia
Înmormântări în Cimitirul Bellu
Oameni din Ismail
! 
! 
Poeți români din secolul al XX-lea
Postmodernism
Români basarabeni
Scriitori evrei români
Scriitori români din secolul al XX-lea
Suprarealism
Suprarealismul românesc
Suprarealiști români
Traducători români
Decese în București